বক্স অফিসে অনেক রেকর্ড ভাঙতে পারে ‘স্পিরিট’!

ওয়েব ডেস্ক: দক্ষিণী চলচ্চিত্রের অন্যতম তারকা অভিনেতা প্রভাসের(Prabhas) কেরিয়ার গ্রাফ বদলে দিয়েছিল ‘বাহুবলি’ ছবির ফ্র্যাঞ্চাইজি(Bahubali Franchising)। ২০১৭ সালে মুক্তি পায় ছবির সিক্যুয়াল পার্ট ২। বক্স অফিসে প্রায় ২০০০ কোটি টাকা আয় করেছিল এই ছবি।
প্রসঙ্গত, রণবীর কাপুরের(Ranbir Kapoor) অ্যানিম্যাল ছবিটি সাফল্যের পর চলচ্চিত্র নির্মাতা সন্দীপ রেড্ডি ভাঙ্গা(Sandeep Reddy Vanga) তার আগামী প্রকল্প ‘স্পিরিট'(Spirit) নিয়ে কাজ করছেন। এই ছবির ঘোষণা বেশ কয়েক বছর আগে হলেও ছবির কাজের খুব একটা অগ্রগতি হয়নি বলে জানা যাচ্ছে। এখনো প্রিপ্রোডাকশনের কাজে ব্যস্ত রয়েছেন নির্মাতারা। বেশ কিছু কাল আগে এক আলাপচারিতায় পরিচালক সন্দীপ রেড্ডিকে জিজ্ঞাসা করা হয়েছিল যে প্রভাস অভিনীত ‘বাহুবলি ২’ ছবির রেকর্ড ভাঙার কোন চাপ তিনি অনুভব করছেন কিনা! উত্তরে পরিচালক বলেন,
এই প্রশ্নটি আমার কাছে যথেষ্ট ভারি বোঝার মত। প্রত্যাশা সত্যিই চাপের বিষয়। ‘বাহুবলি ২’ কে বক্স অফিসে পিছনে ফেলতে গেলে ২০০০ কোটি টাকা আয় করতে হবে। আমি চেষ্টা করব ছবিটি যতটা সম্ভব আকর্ষণীয় করে তোলার; এরপর ভবিষ্যতই বলবে কি হবে!
ছবি তৈরি শুরু না হলেও প্রভাসের আগামী ছবি ‘স্পিরিট’ নিয়ে ভক্তদের মধ্যে যথেষ্ট আগ্রহ তৈরি হয়েছে। ভক্তদের মধ্যেও জল্পনা তৈরি হয়েছে যে এটি নাকি প্রভাসের আইকনিক ছবি ‘বাহুবলি ২’ এর রেকর্ড ভেঙে দিতে পারে।এই ছবিতে অন্যান্য যে সমস্ত শিল্পীদের দেখা যেতে পারে তাদের মধ্যে কিয়ারা আদবানি,কীর্তি সুরেশ,নন্ত নাগ,কারিনা কাপুর খান এর নাম বিশেষভাবে উল্লেখযোগ্য।

আরও পড়ুন: তামান্নার রূপের জাদুতে মুগ্ধ ভক্তরা

একটি প্রতিবেদন অনুযায়ী শুটিং শুরু হওয়ার আগে পরিচালক সন্দ্বীপ রেড ভাঙ্গা অভিনেতা প্রভাসকে একটি বিশেষ অনুরোধ করেছেন। তিনি অভিনেতাকে ‘স্পিরিট’ ছবির জন্য একটি উল্লেখযোগ্য সময় বরাদ্দ করতে বলেছেন। যাতে কোন বিরতি ছাড়াই টানা ছবির শুটিং করা যায় এবং সময়মতো ছবিটির কাজ শেষ করা যায়। এছাড়াও পরিচালকের ইচ্ছে যে প্রভাস এই ছবির শুটিং চলাকালীন অন্য কোন প্রকল্পে জানো অংশ না নেয়। পরিচালকের বিশ্বাস যে ছবিতে তার ভূমিকার জন্য সম্পূর্ণ মনোনিবেশ করতে হবে এবং যথেষ্ট নিষ্ঠার প্রয়োজন।
কারণ সঞ্জীব সম্পূর্ণ অন্যরকম ভাবে এই ছবিতে প্রভাসকে দেখাতে চান। প্রবাসের শারীরিক গঠনে সম্পূর্ণভাবে রূপান্তর প্রয়োজন। সেখানেই তার অভিনয়ের একটি গুরুত্বপূর্ণ উপাদান থাকবে। জানা যাচ্ছে ‘স্পিরিট’ ছবিটির চিত্রনাট্যের কাজ শেষ করে প্রিপ্রডাকশনের কাজ পুরোদমে শুরু করেছেন পরিচালক সন্দীপ রেডি বঙ্গ।
আগামী বছরের শেষের দিকে এই ছবি মুক্তি পেতে পারে বলে জানা যাচ্ছে। ছবিটি অবশ্যই অন্যতম প্রতীক্ষিত ছবিগুলির মধ্যে একটি।